# Àlex Martín Escribà

Àlex Martín Escribà (Barcelona, 1974) és un escriptor, crític literari i professor universitari català. Es va llicenciar en Filologia Romànica a les universitats de Barcelona i Salamanca i es va doctorar l'any 2010 amb una tesi en literatura policíaca catalana. Ha col·laborat en diversos periòdics i revistes com Serra d'Or, Diari de Tarragona i Le Monde Diplomatique en espanyol, entre d'altres. És professor de llengua i literatura catalanes i cofundador i codirector, junt amb Javier Sánchez Zapatero, del Congrés de Novel·la i Cinema Negre de la Universitat de Salamanca, actiu des del 2004 fins al 2024. Part de la seva activitat investigadora se centra en l'estudi del gènere negre i policíac en llengües catalana i castellana. És director de la col·lecció Crims.cat de l'editorial Alrevés des de 2012. També és crític literari en diverses revistes i mitjans de comunicació. Ha col·laborat en nombroses edicions de llibres, publicacions i articles i ha impartit nombroses conferències en universitats de diferents parts del món. L'any 2005 va guanyar el premi de joves escriptors de la revista Serra d'Or amb l'obra Jaume Fuster: una vida en negre.

## Obres
### Assaig

* Martín, Àlex i Piquer, Adolf (2006). Catalana i criminal: La novel·la detectivesca del segle XX. Palma: Documenta Balear. ISBN 978-84-96376-77-9
* Martín, Àlex i Canal, Jordi (2011). La Cua de Palla: retrat en groc i negre. Barcelona: Alrevés. ISBN 978-84-15098-31-7
* Martín, Àlex (2015). Rafael Tasis, novel·lista policíac. Barcelona: Alrevés. ISBN 978-84-15900-90-0
* Martín, Àlex i Sánchez, Javier (2017). Continuará: sagas literarias en el género negro y policíaco español. Barcelona: Alrevés. ISBN 978-84-16328-88-8
* Martín, Àlex (2018). Jaume Fuster, gènere negre sense límits. Barcelona: Alrevés. ISBN 978-84-17077-34-1
* Martín, Àlex i Canal, Jordi (2019). Trets per totes bandes. vol. 1. L'època clàssica de la novel·la negra i policíaca. Barcelona: Alrevés. ISBN 978-84-17847-04-3
* Martín, Àlex (2020). Escrits policíacs: De "La Cua de Palla" a "Crims.cat". Barcelona: Alrevés. ISBN 978-84-17847-41-8
* Martín, Àlex i Canal, Jordi (2021). Trets per totes bandes. vol. 2. L'època contemporània de la novel·la negra i policíaca. Alrevés. ISBN 978-84-17847-90-6
* Martín, Àlex (2023). Interrogatoris: gènere negre i memòria. Barcelona: Clandestina. ISBN 978-84-19627-19-3
* Martín, Àlex y Sánchez Zapatero, Javier (2024). Veinte años y un día: Ensayos sobre novela negra. Barcelona: Clandestina. ISBN 978-84-19627-53-7

## Referències

* 1 2 Milian, Àlex. «Àlex Martín Escribà: «El llibre és un vermut per fer venir ganes de llegir novel·la negra»». El Temps, 19-10-2020. [Consulta: 14 juny 2022].
* ↑ Valle, Alberto. «Àlex Martín Escribà: Sense perdre la perspectiva negracriminal». The New Barcelona Post, 25-11-2023. [Consulta: 17 juliol 2024].
* ↑ «'Crims.cat 2.0'. Més sospitosos del gènere negre als Països Catalans». Diari La Veu, 26-02-2013. [Consulta: 14 juny 2022].
* ↑ Rius Llorens, Clàudia. «Àlex Martín: “El futur és ben negre”». Núvol, 31-08-2016. [Consulta: 17 juliol 2024].
* ↑ Galindo, Juan Carlos. «‘El largo adiós’: el festival que dignificó la novela negra en España se despide tras 20 años» (en castellà). El País, 18-05-2024. [Consulta: 17 juliol 2024].
* ↑ «"Jaume Fuster, gènere negre sense límits" vist per Àlex Martín Escribà». 3Cat, 08-08-2018. [Consulta: 17 juliol 2024].
* ↑ Llort, Lluís. «"Aquest text és una joia que calia publicar" - 26 març 2017». El Punt Avui, 26-03-2017. [Consulta: 14 juny 2022].